《游洞庭湖》
唐代·张说

平湖晓望分，仙峤气氛氲。鼓枻乘清渚，寻峰弄白云。

江寒天一色，日静水重纹。树坐参猿啸，沙行入鹭群。

缘源斑筱密，罥径绿萝纷。洞穴传虚应，枫林觉自熏。

双童有灵药，愿取献明君。

作者简介：张说(667年～730年) 唐代文学家，诗人，政治家。字道济，一字说之。原籍范阳（今河北涿县），世居河东（今山西永济），徙家洛阳。